stanford-oval/wikipedia huggingface dataset:
ริกิชิ

| ริกิชิ |
| --- | --- |

ชื่อเกิด: โซโลฟา ฟาตู จูเนียร์
เกิด:  (1965-10-11) 11 ตุลาคม ค.ศ. 1965 (58 ปี) ซานฟรานซิสโก รัฐแคลิฟอร์เนีย สหรัฐ
ที่พัก: พอยซิเอนา รัฐฟลอริดา สหรัฐ
ครอบครัว: Anoaʻiโจนาธาน
ประวัติมวยปล้ำอาชีพ
ชื่อบนสังเวียน: Alofa the Polynesian Prince Fatu Headshrinker Fatu Hustle Rikishi J.R. Smooth Junior Fatu Kishi "Make a Difference" Fatu Rikishi Riki-Shi Rikishi Phatu Solofa Fatu Jr. The Sultan Sumo Rikishi
ส่วนสูง: 6 ft 1 in (1.85 m)
น้ำหนัก: 425 lb (193 kg)
มาจาก: เกาะซามัว  ตะวันออกกลาง (สุลตาน)
ฝึกหัดโดย: Afa Anoaʻi Sika Anoaʻi
เปิดตัว: 1985
โซโลฟา เอฟ. ฟาตู จูเนียร์ (Solofa Fatu, Jr.) เกิดวันที่ 11 ตุลาคม ค.ศ. 1965 อดีตนักมวยปล้ำอาชีพชาวอเมริกันซามัวของWWF/E เป็นที่รู้จักกันดีในนาม ริกิชิ (Rikishi) เป็นแชมป์อินเตอร์คอนติเนนทัล 1 สมัย แชมป์แท็กทีม WWE 3 สมัย และได้เข้าสู่หอเกียรติยศดับเบิลยูดับเบิลยูอีประจำปี 2015 เป็นหนึ่งในนักมวยปล้ำตระกูลอานัวอี ซึ่งเป็นตระกูลนักมวยปล้ำชาวซามัว และยังเป็นพ่อของลูกชายฝาแฝด ดิอูโซส์
แชมป์และรางวัล

Portland Wrestling
Portland Pacific Northwest Heavyweight Championship (1 time)
Power Pro Wrestling (Memphis)
PPW Heavyweight Championship (1 time)
Pro Wrestling Illustrated
Comeback of the Year (2000)
PWI ranked him 27 of the top 500 singles wrestlers in the PWI 500 in 2000
PWI ranked him 347 of the top 500 singles wrestlers of the PWI Years in 2003
Revolución Lucha Libre
Campeonato Internacional Absoluto (1 time)
Universal Wrestling Association
UWA World Trios Championship (1 time) - with Kokina Maximus and The Samoan Savage
World Class Wrestling Association
WCWA Texas Tag Team Championship (1 time) - with Samu
WCWA World Tag Team Championship (3 times) - with Samu
World Wrestling Council
WWC Caribbean Tag Team Championship (1 time) - with Samu
World Wrestling Federation/Entertainment/WWE
WWF Intercontinental Championship (1 time)
WWF/E World Tag Team Championship (2 times) - with Samu (1) and Rico (1)
WWE Tag Team Championship (1 time) - with Scotty 2 Hotty
WWE Hall of Fame (Class of 2015)
Slammy Award (1 time)
Best Etiquette (1994) - with Samu
Wrestling Observer Newsletter
Worst Worked Match of the Year (1993) with Samu, Bastion Booger, and Bam Bam Bigelow vs. The Bushwhackers and Men on a Mission at Survivor Series
แหล่งข้อมูลอื่น

ริกิชิ ที่ WWE.com
ริกิชิ ที่เอกซ์ (ทวิตเตอร์)
Rikishi Interview
วงศ์นกนางนวล

| นกนางนวล |
| --- | --- |

นกนางนวลธรรมดา (Larus brunnicephalus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Charadriiformes
อันดับย่อย:: Lari
วงศ์:: Laridae Vigors, 1825

สกุล
 Larus   Ichthyaetus   Leucophaeus   Chroicocephalus   Saundersilarus   Hydrocoloeus  Rhodostethia  Rissa  Pagophila  Xema  Creagrus
นกนางนวล เป็นนกทะเลวงศ์หนึ่ง ในอันดับนกชายเลนและนกนางนวล (Charadriiformes) ใช้ชื่อวงศ์ว่า Laridae
เป็นนกที่มีขนาดปานกลางจนถึงขนาดใหญ่ มีลักษณะทั่วไป คือ มีขนสีเทาหรือขาว บางชนิดมีสีดำแต้มที่หัวหรือปีก มีปากหนายาว และเท้าเป็นผังพืด  เป็นนกที่มีพฤติกรรมอยู่รวมกันเป็นฝูงใหญ่ หากินตามชายฝั่งทะเล และบางชนิดเข้ามาหากินในแหล่งน้ำจืดบ้าง เป็นนกที่ชาวทะเลหรือนักเดินเรือให้ความนับถือ โดยถือว่า หากได้พบนกนางนวลแล้วก็แสดงว่าอยู่ใกล้แผ่นดินมากเท่านั้น
พบทั่วโลก 55 ชนิด ใน 11 สกุล (ดูในตาราง) พบในประเทศไทยทั้งหมด 9 ชนิด โดยทุกชนิดถือเป็นนกอพยพหนีความหนาวจากซีกโลกทางเหนือ จะพบได้บ่อยในช่วงเปลี่ยนถ่ายฤดูกาลระหว่างฤดูฝนกับฤดูหนาว โดยสามารถบินได้เร็วในระยะทาง 170-190 กิโลเมตร และบินตามมากันเป็นฝูง ใช้เวลากกไข่นานราว 24 วัน ลูกนกใช้เวลา 3 เดือน จึงจะบินได้เหมือนพ่อแม่
สถานที่ ๆ ขึ้นชื่อว่าเป็นแหล่งอพยพของนกนางนวลในประเทศไทย คือ บางปู ในจังหวัดสมุทรปราการ เป็นแหล่งที่ชมนกนางนวลอพยพได้ในทุกปี โดยแต่ละครั้งจะมีจำนวนนกไม่ต่ำกว่า 5,000 ตัว
อนึ่ง นกในวงศ์นกนางนวล เดิมเคยถูกจัดเป็นวงศ์ใหญ่ เคยมีนกในวงศ์อื่นถูกจัดให้อยู่ร่วมวงศ์เดียวกัน ได้แก่ Rynchopidae (นกกรีดน้ำ) และSternidae (นกนางนวลแกลบ) แต่ปัจจุบันได้ถูกแยกออกมาเป็นวงศ์ต่างหาก
นกนางนวลที่พบได้ในประเทศไทย

| ชื่อ | ชื่อวิทยาศาสตร์ | สถานะ |
| --- | --- | --- |
| นกนางนวลหางดำ | Larus crassirostris | นกอพยพ หายากมาก |
| นกนางนวลปากเหลือง | Larus canus | นกพลัดหลง |
| นกนางนวลหลังดำพันธุ์รัสเซีย | Larus heuglini | นกอพยพ |
| นกนางนวลขาเหลือง | Larus cachinnans |  |
| นกนางนวลหัวดำใหญ่ | Larus ichthyaetus | นกอพยพ หายากมาก |
| นกนางนวลธรรมดา | Larus brunnicephalus | นกอพยพ หายาก |
| นกนางนวลขอบปีกขาว | Larus ridibundus | นกอพยพ |
| นกนางนวลปากเรียว | Larus genei | นกอพยพ หายากมาก |
| นกนางนวลหลังเทา | Larus schistisagus | นกอพยพ หายากมาก |
ลีกออฟวิลเลินส์

ลีกออฟวิลเลินส์ อาจหมายถึง
สมาพันธ์วิลเลิน (มายฮีโร่ อคาเดเมีย) - เป็นองค์กรสมมุติในการ์ตูนมายฮีโร่ อคาเดเมีย
"เดอะลีกออฟวิลเลินส์" - เป็นตอนในการ์ตูนการผจญภัยของจิมมี่นิวตรอน: บอยจีเนียส
ดูเพิ่ม

โอราเชียน เซส
รายชื่อธงประจำรัฐในออสเตรีย

ธงประจำรัฐต่างๆ ของออสเตรีย เป็นธง 2 หรือ 3 ริ้ว ใช้สีต่าง ๆ ตามตราอาร์มของแต่ละรัฐ ตราอาร์มของแต่ละรัฐนั้นอาจจะมีการเพิ่มไปในธงหรือไม่มีก็ได้
| 0 | 1 | 2 |
| --- | --- | --- |
|  รัฐบัวร์เกินลันท์‎ |  รัฐคารินเทีย |  รัฐนีเดอร์เอิสเตอร์ไรช์ |
|  รัฐซัลทซ์บวร์ค |  รัฐสตีเรีย |  รัฐทีโรล |
|  รัฐโอแบร์เอิสเตอร์ไรช์‎ |  รัฐเวียนนา |  รัฐฟอร์อาร์ลแบร์ค |
ดูเพิ่ม

ธงชาติออสเตรีย
ตราแผ่นดินของออสเตรีย
วังสายบุรี

วังสายบุรี เป็นวังของเจ้าเมืองสายบุรี พระยาสุริยสุนทรบวรภักดี (เต็งกูอับดุลมุฏฏอเล็บ)|พระยาสุริยสุนทรบวรภักดี ศรีมหารายา มัตตาอับดุลวิบูลย์ขอบเขตประเทศมลายูวิเศษวังษา (หนิวิตำนาเซร์ หรือ เต็งกูอับดุลมุฏฏอเล็บ) หรือที่ชาวพื้นเมืองเรียกว่า วังเก่าสายบุรี ตั้งอยู่เลขที่ 34 ถนนกลาพอ ตำบลตะลุบัน อำเภอสายบุรี จังหวัดปัตตานี
| วังสายบุรี> ข้อมูลทั่วไป |
| --- | --- |
ที่ตั้ง: เลขที่ 34 ถนนกลาพอ ตำบลตะลุบัน อำเภอสายบุรี จังหวัดปัตตานี
ประเทศ: ไทย
ประวัติ

วังสายบุรี สร้างโดยสถาปนิกชาวชวา และชาวท้องถิ่น เมื่อปี พ.ศ.2428 วังนั้นได้สร้างในสมัย เต็งกูอับดุลมุฏฏอเล็บ ขณะดำรงบรรดาศักดิ์เป็นพระวิเศษวังษา ผู้ช่วยราชการเมืองสายบุรี ต่อมาได้รับการแต่งตั้งเป็นพระยาสุริยสุนทรบวรภักดี ศรีมหารายา มัตตาอับดุลวิบูลย์ขอบเขตประเทศมลายูวิเศษวังษา เจ้าเมืองสายบุรีคนสุดท้าย ตรงกับรัชสมัยในรัชกาลที่ 5
สถาปัตยกรรม

ลักษณะรูปทรงของวังสายบุรี เป็นอาคารไม้ตะเคียนทั้งหลังมี 2 ชั้น หลังคาทรงปั้นหยา ได้รับอิทธิพลมาจากศิลปกรรมของชวา ตัววังเดิมจะมีลักษณะเป็นตัวยู (U) ตอนหลังได้รื้อออก ปัจจุบันจึงมีลักษณะเป็นรูปตัวแอล (L) ลักษณะเด่นของวังสายบุรี คือพื้นไม้ทำด้วยไม้ตะเคียนปูพื้นเป็นเส้นทแยงมุม มีแกนกลางตีเน้นเป็นฟันปลา ทั้งชั้นบนและชั้นล่าง สำหรับช่องระบายอากาศ นิยมฉลุไม้ เป็นลวดลายพรรณพฤกษาตามแบบศิลปะชวา นอกจากนี้เชิงชายตกแต่งโดยใช้ทองเหลือง
วังสายบุรีหลังอื่น

พระยาสายบุรี (หนิดะ) ตั้งวังอยู่ที่ตำบลบ้านยี่งอ ริมแดนต่อพรมแดนเมืองระแงะ ทางประมาณ 400 ผันเศษ (ไม่มีตัววังหลงเหลือ)
พระยาสุริยสุนทรบวรภักดี ศรีมหารายา มัตตาอับดุลวิบูลย์ขอบเขตประเทศมลายูวิเศษวังษา (หนิแปะ) ได้ย้ายเมืองและตั้งวังอยู่ที่ สลินดงบายู ต.ตะลุบัน อ.สายบุรี (ไม่มีตัววังหลงเหลือ)
พระยาสุริยสุนทรบวรภักดี (เต็งกูอับดุลมุฏฏอเล็บ)|พระยาสุริยสุนทรบวรภักดี ศรีมหารายา มัตตาอับดุลวิบูลย์ขอบเขตประเทศมลายูวิเศษวังษา (หนิวิตำนาเซร์ หรือ เต็งกูอับดุลมุฏฏอเล็บ) ตั้งวังอยู่เลขที่ 34 ถนนกลาพอ ตำบลตะลุบัน อำเภอสายบุรี จังหวัดปัตตานีปัจจุบัน
วังพิพิธภักดี ตั้งอยู่ตำบลตะลุบัน อำเภออำเภอสายบุรี จังหวัดปัตตานี
วัฒน์ ว.วุฒินันท์

| วัฒน์ ว> วุฒินันท์ |
| --- | --- |
เกิด: 10 ธันวาคม พ.ศ. 2511
วัฒน์ ว. วุฒินันท์  เป็นชาวกรุงเทพมหานคร เกิดเมื่อ 10 ธันวาคม พ.ศ. 2511   สถิติการชก 19 ครั้ง ชนะ 4 (น็อค 2) แพ้ 15
เกียรติประวัติ

แชมปประเทศไทยรุ่นเวลเตอร์เวท (2547 – 2548)
ชิง, 1 กุมภาพันธ์ 2547 ชนะน็อค ยามาโมโตะ ยูซูเกะยก 8
เสียแชมป์, 3 มีนาคม 2548 แพ้น็อค ซินตึ๊ง เกียรติบุษบายก 2
เคยชิงแชมป์ต่อไปนี้แต่ไม่สำเร็จ
ชิงแชมป์ WBO เอเชียรุ่นเวลเตอร์เวท เมื่อ 17 มิ.ย. 2546 แพ้น็อค เท็ด ลิมอซ (สหรัฐ) ยก 2 ที่ ฮาวาย, สหรัฐ
ชิงแชมป์ PABA รุ่นเวลเตอร์เวทเมื่อ 6 ก.ย. 2547 แพ้น็อค ซินตึ๊ง เกียรติบุษบา ยก 9 ที่ เวทีราชดำเนิน
ลาตัม อาร์เจนตินา

สายการบินลาตัม อาร์เจนตินา (LATAM Airlines Argentina) เดิมคือสายการบิน ลัน อาร์เจนตินา (LAN Argentina) เป็นสายการบินที่มีฐานการบินในกรุงบัวโนสไอเรส ประเทศอาร์เจนตินา และเป็นสายการบินในกลุ่มสายการบินลาตัม
ประวัติ

ก่อนที่จะมีการเข้าซื้อกิจการโดยลัน ชิลี (LAN Chile) สายการบินนี้เป็นที่รู้จักในชื่อทางกฎหมายว่า อาเอโร 2000 (Aero 2000) ลัน อาร์เจนตินา เข้าร่วมเป็นสมาชิกของกลุ่มพันธมิตรสายการบินวันเวิลด์เมื่อวันที่ 1 เมษายน พ.ศ. 2550 สายการบินมีผู้ถือหุ้นในสัดส่วนดังนี้ กลุ่มสายการบินลาตัมร้อยละ 49 และนักลงทุนในประเทศอาร์เจนตินาร้อยละ 51
วันที่ 28 สิงหาคม พ.ศ. 2556 ผู้พิพากษาอาร์เจนตินาได้ระงับแผนของรัฐบาลที่จะหยุดให้เช่าพื้นที่โรงเก็บเครื่องบินระยะยาวในท่าอากาศยานฆอร์เฆ นิวเบริ เพราะเห็นความสำคัญต่อการดำเนินกิจการของสายการบิน
หล้งจากบริษัทแม่อย่างลัน ชิลี ได้ควบรวมกิจการกับสายการบินตัง (TAM) จากบราซิล และเปลี่ยนชื่อเป็นกลุ่มสายการบินลาตัม ลัน อาร์เจนตินาเองก็ได้เปลี่ยนชื่อเป็น "ลาตัม อาร์เจนตินา"
กลุ่มสายการบินลาตัมตกลงที่จะจ่ายเงินค่าปรับคดีแพ่งและอาญามากกว่า 22 ล้านดอลลาร์สหรัฐ เนื่องจากคดีการติดสินบนที่มีอายุความนานนับสิบปี สำนักงานคณะกรรมการกำกับหลักทรัพย์และตลาดหลักทรัพย์ของสหรัฐกล่าวว่า ลาตัมจ่ายเงินค่าปรับระหว่างสายการบินกับสหภาพแรงงานในอาร์เจนตินานั้นไม่เหมาะสม ลันถูกกล่าวหาว่าใช้ที่ปรึกษาชาวอาร์เจนตินาเพื่อเจรจากับสหภาพแรงงานในนามบริษัท และจ่ายเงินค่าที่ปรึกษาไปยังเจ้าหน้าที่สหภาพที่ทุจริตด้วยสัญญาที่หลอกลวง โครงการดังกล่าวละเมิดพระราชบัญญัติทางการบัญชีของกระทรวงยุติธรรมสหรัฐ และทำให้สายการบินต้องจ่ายค่าปรับทางอาญาเป็นเงิน 12.75 ล้านดอลลาร์สหรัฐ และต้องจ่ายเพิ่มอีก 9.4 ล้านดอลลาร์สหรัฐ เป็นค่าธรรมเนียมและดอกเบี้ยที่เกิดขึ้น
วันที่ 16 มิถุนายน พ.ศ. 2563 ลาตัม อาร์เจนตินา ล้มละลาย จากการระบาดทั่วของโควิด-19
จุดหมายปลายทาง

ลาตัม อาร์เจนตินา ทำการบินเที่ยวบินในประเทศจากบัวโนสไอเรสไปยังบาริโลเช, กอร์โดบา, โกโมโดโรริบาดาเบีย, เอลกาลาฟาเต, เมนโดซา, ปูเอร์โตอิกัวซู, เนวเกน, ริโอกาเยโกส, ซัลตา, ซานฆวน, ซานมิเกลเดตูกูมัน และอูซัวยา และเที่ยวบินนานาชาติไปยังลิมา, ไมแอมี, ซานเตียโก และเซาเปาลู ซึ่งใช้ท่าอากาศยานหลักคือ ท่าอากาศยานฆอร์เฆ นิวเบริ  (แอร์บัส เอ320) และท่าอากาศยานนานาชาติรัฐมนตรีปิสตารินิ (โบอิง 767) ท่าอากาศยานทั้งสองตั้งอยู่ในกรุงบัวโนสไอเรส
ลาตัม อาร์เจนตินา ให้บริการไปยังจุดหมายปลายดังนี้
| ประเทศ | เมือง | ท่าอากาศยาน | เพิ่มเติม |
| --- | --- | --- | --- |
| อาร์เจนตินา | บาอิอาบลังกา | ท่าอากาศยานผู้บัญชาการเอสโปรา | ยกเลิกแล้ว |
| อาร์เจนตินา | บัวโนสไอเรส | ท่าอากาศยานฆอร์เฆ นิวเบริ | ฐานการบิน |
| อาร์เจนตินา | บัวโนสไอเรส | ท่าอากาศยานนานาชาติรัฐมนตรีปิสตารินิ | ฐานการบิน |
| อาร์เจนตินา | โกโมโดโรริบาดาเบีย | ท่าอากาศยานนานาชาติพลเอก เอนริเก โมสโกนิ |  |
| อาร์เจนตินา | กอร์โดบา | ท่าอากาศยานนานาชาติวิศวกรอากาศยานอัมโบรซิโอ เอเล. อูเบ. ตาราเบยา |  |
| อาร์เจนตินา | เอลกาลาฟาเต | ท่าอากาศยานนานาชาติผู้บัญชาการอาร์มันโด โตลา |  |
| อาร์เจนตินา | เมนโดซา | ท่าอากาศยานนานาชาติผู้ว่าการฟรันซิสโก กาบริเอลิ |  |
| อาร์เจนตินา | เนวเกน | ท่าอากาศยานนานาชาติประธานาธิบดีเปรอน |  |
| อาร์เจนตินา | ปูเอร์โตอิกัวซู | ท่าอากาศยานนานาชาติน้ำตกอีกวาซู |  |
| อาร์เจนตินา | ริโอกาเยโกส | ท่าอากาศยานนานาชาตินักบินพลเรือนนอร์เบร์โต เฟร์นันเดซ |  |
| อาร์เจนตินา | ซัลตา | ท่าอากาศยานนานาชาติมาร์ติน มิเกล เด เกวเมส |  |
| อาร์เจนตินา | บาริโลเช | ท่าอากาศยานร้อยโท ลุยส์ กันเดลาเรีย |  |
| อาร์เจนตินา | ซานฆวน | ท่าอากาศยานโดมิงโก เฟาส์ติโน ซาร์มิเอนโต |  |
| อาร์เจนตินา | ซานมิเกลเดตูกูมัน | ท่าอากาศยานนานาชาติพลโท เบงฆาบิน มาติเอนโซ |  |
| อาร์เจนตินา | อูซัวยา | ท่าอากาศยานนานาชาติมัลบินัสอาร์เฆนตินัส |  |
| บราซิล | โฟลเรียนอโปลิส | ท่าอากาศยานนานาชาติเอร์ซีลียู ลุส | ยกเลิกแล้ว |
| บราซิล | เซาเปาลู | ท่าอากาศยานนานาชาติเซาเปาลู–กวารุลยุส |  |
| ชิลี | ซานเตียโก | ท่าอากาศยานนานาชาติอาร์ตูโร เมริโน เบนิเตซ |  |
| สาธารณรัฐโดมินิกัน | ปุนตากานา | ท่าอากาศยานนานาชาติปุนตากานา | ยกเลิกแล้ว |
| เปรู | ลิมา | ท่าอากาศยานนานาชาติฆอร์เฆ ชาเบซ |  |
| สหรัฐอเมริกา | ไมแอมี | ท่าอากาศยานนานาชาติไมแอมี |  |
ฝูงบิน

ณ เดือนตุลาคม พ.ศ. 2562 ลาตัม อาร์เจนตินา มีเครื่องบินประกอบด้วย:
| เครื่องบิน | ให้บริการ | คำสั่งซื้อ | จำนวนผู้โดยสาร> ซี | จำนวนผู้โดยสาร> วาย | จำนวนผู้โดยสาร> รวม | เพิ่มเติม |
| --- | --- | --- | --- | --- | --- | --- |
| แอร์บัส เอ320-200 | 13 | — | — | 168 | 168 |  |
| โบอิง 767-300อีอาร์ | 2 | — | 30 | 191 | 221 |  |
| รวม | 15 | — |  |  |  |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ลาตัม อาร์เจนตินา
เว็บไซต์ทางการ
แอร์บัส เอ320 ของลัน อาร์เจนตินา ณ ท่าอากาศยานฆอร์เฆ นิวเบริ (เดือนธันวาคม 2554)
ลีกภูมิภาค รอบ แชมเปี้ยนส์ ลีก กลุ่ม A
สโมสร กลุ่ม A

| --- | --- |
 พิษณุโลก  เลย ซิตี้  ราชบุรี:  พิจิตร  ม.เกษตรศาสตร์  พัทลุง
ตารางคะแนน กลุ่ม A

| ลำดับ | ทีม | แข่ง | ชนะ | เสมอ | แพ้ | ได้ | เสีย | +/- | แต้ม |
| --- | --- | --- | --- | --- | --- | --- | --- | --- | --- |
| 1 | พัทลุง | 7 | 4 | 2 | 1 | 9 | 4 | 5 | 14 |
| 2 | ราชบุรี | 7 | 3 | 4 | 0 | 9 | 3 | 6 | 13 |
| 3 | พิษณุโลก | 7 | 3 | 1 | 3 | 8 | 9 | -1 | 10 |
| 4 | เลย ซิตี้ | 7 | 2 | 3 | 2 | 8 | 8 | 0 | 9 |
| 5 | พิจิตร | 7 | 2 | 1 | 4 | 8 | 12 | -4 | 7 |
| 6 | ม.เกษตรศาสตร์ | 7 | 1 | 1 | 5 | 6 | 12 | -6 | 4 |

ทีม กลุ่ม A ที่ได้เลื่อนชั้นขึ้นไปเล่นไทยแลนด์ดิวิชั่น 1ในฤดูกาลหน้า
วงศ์นกบูบี

| วงศ์นกบูบี ช่วงเวลาที่มีชีวิตอยู่: อีโอซีนตอนต้น – ปัจจุบัน 47–0Ma  PreꞒ Ꞓ O S D C P T J K Pg N      |
| --- | --- |

นกบูบีตีนฟ้าตัวผู้ (♂) (Sula nebouxii)

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: Suliformes Suliformes
วงศ์:: วงศ์นกบูบี Sulidae Reichenbach, 1849

Genera
 Morus  Papasula  Sula
ชื่อพ้อง
 Enkurosulidae Kashin, 1977  Pseudosulidae Harrison, 1975 
วงศ์นกบูบี เป็นวงศ์ของนกทะเลขนาดใหญ่วงศ์หนึ่ง ใช้ชื่อว่า Sulidae จัดอยู่ในอันดับนกบูบี (Suliformes; ในข้อมูลเก่าจะจัดอยู่ในอันดับ Pelecaniformes หรือ อันดับนกกระทุง)
นกในวงศ์นี้จัดเป็นนกขนาดกลางและขนาดใหญ่ ประกอบไปด้วยนกบูบี และนกแกนเน็ต  มีขนาดลำตัวประมาณ 70–100 เซนติเมตร ปากยาวกว่าหัว ปากเป็นกรวยปลายปากแหลมโค้งลงเล็กน้อยและไม่เป็นขอ ขอบปากหยักคล้ายฟันเลื่อย โคนจะงอยปากบนเป็นรอยบากเล็กน้อย จมูกเป็นรางยาว รูจมูกไม่เปิดออกสู่ภายนอก ปีกยาว ปลายปีกแหลม ขนปลายปีกเส้นนอกสุดยาวที่สุด หางเป็นแบบหางพลั่ว มีขนหาง 12–18 เส้น ขาใหญ่ นิ้วที่ 4 ยาวเท่ากับนิ้วที่ 3 ตีนมีพังผืดขนาดใหญ่ กินปลาเป็นอาหารโดยบินลงจับเหยื่อในน้ำ ทำรังเป็นกลุ่มบนหินหรือพื้นทราย ไม่ค่อยพบทำรังบนต้นไม้ วางไข่ครอกละ 1–2 ฟอง เปลือกไข่สีขาว, ฟ้า, เขียว หรือชมพู ใช้เวลาฟัก 42 ถึง 55 วันขึ้นกับสายพันธุ์ โดยทั้งตัวเมียและตัวผู้ทำการกกไข่ นกในวงศ์นี้ไม่มีแผ่นฟักไข่ (Brood patch) เช่นเดียวกับวงศ์ใกล้เคียง แต่เท้าจะมีเส้นเลือดหล่อเลี้ยงและมีความร้อน โดยจะกกไข่ไว้ใต้อุ้งเท้า ไข่ที่เสียไปในช่วงครึ่งแรกของการฟักไข่จะมีการออกใหม่ทดแทน
เป็นนกที่หากินอยู่ใกล้ทะเลแถบร้อนและอบอุ่นทั่วโลก
การจำแนก

แบ่งออกได้เป็น 3 สกุล คือ
Morus (นกแกนเน็ต)
Papasula (นกบูบีแอบบ็อต)
Sula (นกบูบี)
โดยนกในวงศ์นี้ที่พบในหมู่เกาะกาลาปากอสมีทั้งหมด 3 ชนิด และพบในประเทศไทย 3 ชนิด ซึ่งล้วนแต่เป็นนกพลัดหลง หรือนกอพยพ หายาก
แหล่งข้อมูลอื่น

ข้อมูลที่เกี่ยวข้องกับ Sulidae ที่วิกิสปีชีส์
วราภรณ์ บุญสิงห์

วราภรณ์ บุญสิงห์ ชื่อเล่น ทราย เป็นผู้รักษาประตูฟุตบอลหญิงทีมชาติไทย ที่ได้รับการยกให้เป็นผู้รักษาประตูมือหนึ่ง และได้รับการยอมรับจากบุคคลในวงการฟุตบอลหญิง ในฐานะผู้รักษาประตูที่มีทักษะด้านต่าง ๆ แบบครบเครื่อง
ประวัติ

วราภรณ์ บุญสิงห์ มีภูมิลำเนาเดิมอยู่ที่จังหวัดศรีสะเกษ เริ่มเล่นฟุตบอลตั้งแต่เด็ก เนื่องด้วยคิดว่าเป็นสิ่งท้าทาย และในวัยเพียง 12 ปี เธอก็สามารถเป็นตัวแทนเยาวชนของจังหวัดศรีสะเกษเข้าแข่งขันกีฬาเยาวชนแห่งชาติ ครั้งที่ 20 ที่จังหวัดสุโขทัย และได้รับรางวัลเหรียญเงิน โดยในช่วงแรกเธอไม่ได้ทำหน้าที่ในตำแหน่งผู้รักษาประตู หากแต่ทำหน้าที่เป็นผู้เล่นทั่วไป ก่อนที่จะเข้ามารับการคัดเลือกศึกษาต่อที่โรงเรียนกีฬา จังหวัดขอนแก่น ครั้นเมื่อทางโรงเรียนขาดผู้ทำหน้าที่รักษาประตู เธอจึงลองทำหน้าที่ดังกล่าว และสามารถทำได้ดี ก่อนที่จะเกิดความชอบและจริงจังกับตำแหน่งนี้มาโดยตลอด
ครั้นเมื่ออายุ 14 ปี เธอก็ได้รับการเรียกตัวเข้าร่วมชุดเยาวชนรุ่นอายุไม่เกิน 17 ปีทีมชาติไทย เพื่อเข้าร่วมการแข่งฟุตบอลเยาวชนรุ่นอายุไม่เกิน 17 ปี ชิงแชมป์เอเชีย ที่ประเทศเกาหลีใต้ จากนั้นเธอก็ได้ทำหน้าที่ให้แก่ทีมชาติไทยเรื่อยมา ทั้งในชุด 17 ปี, 19 ปี, ปรีโอลิมปิก จนถึงฟุตบอลหญิงทีมชาติไทยชุดใหญ่ โดยเธอได้รับเหรียญทอง ทั้งจากการแข่งกีฬาเยาวชนแห่งชาติ และกีฬาแห่งชาติ รวมถึงซีเกมส์ ที่ซึ่งเธอได้รับทั้งเหรียญทอง, เหรียญเงิน และเหรียญทองแดง
เดือนมกราคม พ.ศ. 2552 วราภรณ์ บุญสิงห์ ได้เป็นหนึ่งในนักกีฬาฟุตซอลหญิงจากวิทยาลัยบัณฑิตเอเชีย เข้าร่วมแข่งขันกีฬามหาวิทยาลัยแห่งประเทศไทย ครั้งที่ 36 ที่จัดขึ้น ณ มหาวิทยาลัยรามคำแหง
วันที่ 9 กันยายน พ.ศ. 2556 วราภรณ์ บุญสิงห์ ได้ทำหน้าที่ในการรักษาประตู ในการแข่งเอเอฟเอฟวีเมนส์แชมเปียนชิพ 2013 ที่จัดขึ้น ณ ย่างกุ้ง ประเทศพม่า โดยได้พบกับทีมชาติเวียดนาม ซึ่งในนัดดังกล่าว ทั้งสองทีมได้เป็นฝ่ายเสมอกันที่ 0-0 ประตู และในวันที่ 15 กันยายน ทีมของเธอได้พบกับทีมชาติออสเตรเลียรุ่นอายุไม่เกิน 19 ปี โดยทีมชาติไทยเป็นฝ่ายแพ้ที่ 2-3 ประตู
ในเดือนธันวาคม พ.ศ. 2556 วราภรณ์ได้ทำหน้าที่เป็นผู้รักษาประตูให้แก่ฟุตบอลหญิงทีมชาติไทย ในการแข่งฟุตบอลในซีเกมส์ 2013 ที่มัณฑะเลย์ ประเทศพม่า โดยในรอบรองชนะเลิศ ทีมของเธอได้พบกับทีมชาติพม่า ซึ่งได้มีการยิงจุดโทษเพื่อหาทีมผู้ชนะ โดยทีมของเธอเป็นฝ่ายชนะที่ 11-10 ประตู รวมถึงในรอบชิงชนะเลิศ ที่ทีมของเธอเป็นฝ่ายชนะทีมชาติเวียดนามซึ่งเป็นแชมป์เก่า และสามารถรับรางวัลเหรียญทองได้สำเร็จ
เกียรติประวัติ > ฟุตบอล

เหรียญทอง ฟุตบอลในซีเกมส์ 2013 ที่มัณฑะเลย์ ประเทศพม่า
เกียรติประวัติ > ฟุตซอล

เหรียญทองแดง กีฬาฟุตซอลในกีฬาแห่งชาติครั้งที่ 41 ที่จังหวัดเชียงใหม่
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ วราภรณ์ บุญสิงห์
วราภรณ์ บุญสิงห์ ที่เฟซบุ๊ก
ประวัติ วราภรณ์ บุญสิงห์[ลิงก์เสีย]
| ด ค กทีมชาติไทย – ฟุตบอลโลกหญิง 2019 |
| --- | --- | --- |
|  1 วราภรณ์  2 กาญจนาพร  3 ณัฐกานต์  4 ดวงนภา  5 อินทร์อร  6 พิกุล  7 ศิลาวรรณ  8 สุชาวดี  9 วารุณี  10 สุนิสา  11 สุดารัตน์  12 รัตติกาล  13 อรทัย  14 เสาวลักษ์  15 อรพินท์  16 ขวัญฤดี  17 ธนีกาญจน์  18 สุกัญญา  19 พิสมัย  20 วิลัยพร  21 กาญจนา  22 ทิฟฟานี่  23 พรพิรุณ  ผู้ฝึกสอน: หนึ่งฤทัย   |  1 วราภรณ์  2 กาญจนาพร  3 ณัฐกานต์  4 ดวงนภา  5 อินทร์อร  6 พิกุล  7 ศิลาวรรณ  8 สุชาวดี  9 วารุณี  10 สุนิสา  11 สุดารัตน์  12 รัตติกาล  13 อรทัย  14 เสาวลักษ์  15 อรพินท์  16 ขวัญฤดี  17 ธนีกาญจน์  18 สุกัญญา  19 พิสมัย  20 วิลัยพร  21 กาญจนา  22 ทิฟฟานี่  23 พรพิรุณ  ผู้ฝึกสอน: หนึ่งฤทัย   |  |
หนึ่งฤทัย สระทองเวียน และวราภรณ์ บุญสิงห์ ขณะร่วมกิจกรรมถ่ายภาพ
ริการ์โด โรดริเกซ (นักฟุตบอล)

| 0 | 1 | 2 | 3 |
| --- | --- | --- | --- |
 โรดริเกซกับสวิตเซอร์แลนด์ในฟุตบอลโลก 2018
ข้อมูลส่วนตัว
ชื่อเต็ม:  ริการ์โด อีวาน โรดริเกซ อารายา
วันเกิด:   (1992-08-25) 25 สิงหาคม ค.ศ. 1992 (32 ปี)
สถานที่เกิด:  ซือริช สวิตเซอร์แลนด์
ส่วนสูง:  1.80 เมตร (5 ฟุต 11 นิ้ว)
ตำแหน่ง:  แบ็กซ้าย
ข้อมูลสโมสร
สโมสรปัจจุบัน:  เปเอสเฟ (ยืมตัวจากมิลาน)
หมายเลข:  68
สโมสรเยาวชน
2001–2002:  FC Schwamendingen
2002–2010:  ซือริช
สโมสรอาชีพ*
| ปี |  ทีม |  ลงเล่น |  (ประตู) |
| 2010–2012 |  ซือริช |  35 |  (2) |
| 2012–2017 |  เฟาเอ็ฟเอ็ล ว็อลฟส์บวร์ค |  149 |  (15) |
| 2017– |  มิลาน |  74 |  (1) |
| 2020– |  → เปเอสเฟ (ยืม) |  6 |  (0) |
ทีมชาติ‡
| 2009–2010 |  สวิตเซอร์แลนด์ รุ่นอายุไม่เกิน 17 ปี |  5 |  (3) |
| 2009–2010 |  สวิตเซอร์แลนด์ รุ่นอายุไม่เกิน 18 ปี |  10 |  (4) |
| 2010–2011 |  สวิตเซอร์แลนด์ รุ่นอายุไม่เกิน 19 ปี |  15 |  (5) |
| 2011–2012 |  สวิตเซอร์แลนด์ รุ่นอายุไม่เกิน 23 ปี |  3 |  (0) |
| 2011– |  สวิตเซอร์แลนด์ |  71 |  (8) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 15:47, 11 มีนาคม 2020 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 18 พฤศจิกายน 2019
ริการ์โด อีวาน โรดริเกซ อารายา (เกิดวันที่ 25 สิงหาคม ค.ศ. 1992) เป็นนักฟุตบอลชาวสวิสที่เล่นในตำแหน่งแบ็กซ้ายให้กับเปเอสเฟในเนเธอร์แลนด์ โดยยืมตัวจากมิลานในเซเรียอา และทีมชาติสวิตเซอร์แลนด์ เขาถูกขนานนามว่าเป็นกองหลังที่สมบูรณ์ โดยมีความสามารถในการโหม่งที่แข็งแกร่ง และการเปิดบอลไปยังเป้าหมายได้อย่างแม่นยำ นอกจากนี้ เขายังความโดดเด่นในด้านการเล่นลูกเซ็ตพีซและการยิงลูกโทษ
บิดาของเขาเป็นชาวสเปน มารดาเป็นชาวชิลีเชื้อสายบาสก์ โรดริเกซเริ่มเล่นฟุตบอลอาชีพกับซือริชใน ค.ศ. 2010 โดยก่อนหน้านี้เขาอยู่ในทีมชุดเยาวชนเป็นระยะเวลา 8 ปี ต่อมาเขาถูกขายให้กับเฟาเอ็ฟเอ็ล ว็อลฟส์บวร์คในเดือนมกราคม ค.ศ. 2012 ด้วยค่าตัว 7.5 ล้านปอนด์ เขาลงเล่นให้กับว็อลฟส์บวร์ครวมทุกรายการทั้งสิ้น 184 นัด ยิงได้ 22 ประตู และพาทีมคว้าแชมป์เดเอ็ฟเบ-โพคาลและเดเอ็ฟเอ็ล-ซูเพอร์คัพใน ค.ศ. 2015 ต่อมาเขาเซ็นสัญญากับเอซี มิลาน ใน ค.ศ. 2017
โรดริเกซลงเล่นให้กับทีมชาติชุดเยาวชนครบทุกรุ่นอายุ โดยเคยพาทีมชาติคว้าแชมป์ฟุตบอลโลกเยาวชนอายุไม่เกิน 17 ปีใน ค.ศ. 2009 เขาได้เล่นให้กับทีมชาติชุดใหญ่มาตั้งแต่ ค.ศ. 2011 และได้ลงเล่นกว่า 60 นัด เขาเป็นส่วนหนึ่งของทีมชาติสวิสในการแข่งขันโอลิมปิกฤดูร้อน 2012, ฟุตบอลโลก 2014, ฟุตบอลชิงแชมป์แห่งชาติยุโรป 2016 และฟุตบอลโลก 2018 ใน ค.ศ. 2014 เขาได้รับการลงคะแนนให้เป็นนักฟุตบอลสวิสยอดเยี่ยมแห่งปี
เกียรติประวัติ > สโมสร

เฟาเอ็ฟเอ็ล ว็อลฟส์บวร์ค
เดเอ็ฟเบ-โพคาล: 2014–15
เดเอ็ฟเอ็ล-ซูเพอร์คัพ: 2015
เกียรติประวัติ > ทีมชาติ

สวิตเซอร์แลนด์
ฟุตบอลโลกเยาวชนอายุไม่เกิน 17 ปี: 2009
เกียรติประวัติ > รางวัลส่วนตัว

ผู้เล่นยอดเยี่ยมแห่งฤดูกาลของแฟนสโมสรฟุตบอลซือริช: 2011–12
นักฟุตบอลสวิสยอดเยี่ยมแห่งปี: 2014
แหล่งข้อมูลอื่น

Profile เก็บถาวร 2016-03-05 ที่ เวย์แบ็กแมชชีน at VfL Wolfsburg
Profile at FC Zürich
FIFA Profile เก็บถาวร 2014-11-05 ที่ เวย์แบ็กแมชชีน
UEFA Profile
Bundesliga Profile
Sky Sports Profile
ข้อมูลของ ริการ์โด โรดริเกซ (นักฟุตบอล) ที่ ซ็อกเกอร์เวย์
| ด ค กผู้เล่นชุดปัจจุบันของเปเอสเฟ ไอนด์โฮเฟิน  |
| --- | --- |
 1 Zoet  3 Lato  4 Viergever  5 Baumgartl  7 Bruma  8 Hendrix  9 Malen  10 Bergwijn  11 โลซาโน  13 อุนเนอร์ชตัล  14 Lammers  15 Gutiérrez  16 Piroe  17 อาเฟิลไล (c)  18 Rosario  19 Gakpo  20 Sainsbury  21 Ruiter  22 ดึมฟรีส  23 Luckassen  24 Ihattaren  25 Ramselaar  26 Aboukhlal  27 เปเรย์โร  28 Boscagli  30 ทอมัส  31 Van Osch  32 Sadílek  33 Teze  41 Van de Meulenhof  51 Koopmans  68 โรดริเกซ  ผู้จัดการ: ฟัน นิสเติลโรย
วัดพระพุทธบาทผาหนาม

| วัดพระพุทธบาทผาหนาม |
| --- | --- |

ที่ตั้ง: ตำบลป่าไผ่ อำเภอลี้ จังหวัดลำพูน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระพุทธบาทผาหนาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าไผ่ อำเภอลี้ จังหวัดลำพูน
วัดพระพุทธบาทผาหนาม แต่เดิมเคยเป็นวัดร้างมาก่อน พื้นที่เคยเป็นป่ารกร้างและมีแต่ซากปรักหักพัง จนเมื่อพระครูบาอภิชัยขาวปี (ศิษย์ของครูบาศรีวิชัย) ได้ร่วมกับชาวบ้านผาหนามที่อพยพหนีน้ำท่วมจากเขื่อนภูมิพล ได้เข้ามาบูรณะวัดนี้ขึ้นมา ข้อมูลจากสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2478 ได้รับพระราชทานวิสุงคามสีมาเมื่อวันที่ 14 กุมภาพันธ์ พ.ศ. 2537
วัดพระพุทธบาทผาหนาม แบ่งออกเป็นวัดทางด้านล่างและพระธาตุเจดีย์ทางด้านบน ด้านล่ามีรูปปั้นปูนขนาดใหญ่ของครูบาอภิชัยขาวปีในเครื่องนุ่งห่มแบบชีปะขาวอยู่บริเวณเชิงดอยผาหนาม ยังมีเมรุมณฑปซึ่งมีสังขรารของพระครูบาอภิชัยขาวปี พุทธศาสนิกชนจะเดินทางมาสักการะสังขารของท่าน โดยเฉพาะในวันที่ 3 มีนาคม ของทุกปี จะมีประเพณีเปลี่ยนผ้าครองสรีระสังขาร ด้านบนดอยผาหนาม ประดิษฐานพระธาตุเจดีย์ 2 องค์ เดินขึ้นโดยมีบันไดนาคจำนวน 432 ขั้น ด้านบนยังมีรอยพระพุทธบาทประดิษฐานอยู่ในมณฑป มีบ่อน้ำทิพย์ พระนอนตาหวานที่จำลองมาจากพม่า พระธาตุเจดีย์ทอง-พระธาตุเจดีย์เงิน ซึ่งมีสะพานทางเดินเชื่อมถึงกัน เรียกว่า สะพานบุญจารึก มีพระพุทธรูปอีกหลายองค์ ได้แก่ พระเจ้าทันใจ พระธรรมราชาสัมมาสัมพุทธเจ้า พระพุทธอรุณโรจน์ พระพุทธเมตตา เป็นต้น
วัฒนา เขียววิมล

วัฒนา เขียววิมล เป็นหัวหน้าขบวนการนวพล ช่วงเหตุการณ์ตุลาคม พ.ศ. 2517 วันมหาวิปโยค และเป็นอดีตหัวหน้าพรรคประชาเสรี
ประวัติ

วัฒนา เขียววิมล  เกิดเมื่อวันที่ 11 กันยายน พ.ศ. 2487 ที่อำเภอหนองแค จังหวัดสระบุรี ได้รับการศึกษาชั้นประถมจากโรงเรียนเขียววิมลราษฏรอุปถัมภ์ (วัดขอนชะโงก) ชั้นมัธยมต้นจากโรงเรียนแม้นศรีวิทยา กรุงเทพฯ และโรงเรียนมาลาสวรรค์ อำเภอบ้านนา จังหวัดนครนายก จนบชั้นมัธยมปลายจากโรงเรียนอำนวยศิลป์ จากนั้นได้ศึกษาอนุปริญญาทางวิศวกรรม จากเบคเกริสฟิลด์คอลเลจคาลิฟอร์เนีย สหรัฐฯ พ.ศ. 2509 ปริญญาตรีทางเศรษฐศาสตร์ จากมหาวิทยาลัยซาคราเมนโต้ คาลิฟอร์เนีย สหรัฐอเมริกา พ.ศ. 2512 ปริญญาโททางการศึกษาเกี่ยวกับเอเชียและอาฟริกา (อารยธรรมนอกเหนือจากตะวันตก) จากมหาวิทยาลัยซีตัลฮอล นิวเจอร์ซี่ สหรัฐอเมริกา พ.ศ. 2513 และได้รับปริญญาเอก (Ph.D) ด้านการบริหารและการจัดการ (Administration /Management) ณ สถาบันการศึกษาชั้นสูงมหาวิทยาลัยวาลเด้น
การทำงาน

วัฒนา เคยเป็นหัวหน้าขบวนการนวพล ซึ่งเป็นขบวนการที่จัดตั้งตามแผนปฏิบัติการของกองอำนวยการรักษาความมั่นคงภายใน (กอ.รมน.) ซึ่งก่อตั้งขึ้นในปี 2517
วัฒนา ก่อตั้งพรรคการเมืองในปี พ.ศ. 2525 ชื่อ "พรรคประชาเสรี"  โดยเขารับตำแหน่งหัวหน้าพรรค และมีพลอากาศเอก บัว ศิริทรัพย์ อดีตรัฐมนตรีช่วยว่าการกระทรวงกลาโหม ร่วมเป็นกรรมการบริการพรรค
นอกจากนั้น วัฒนายังเคยเป็นกงสุลกิตติมศักดิ์สาธารณรัฐประชาชนแทนซาเนีย ประจำราชอาณาจักรไทย เป็นประธานกรรมการมูลนิธิสุวรรณภูมิ เป็นประธานกรรมการเหมืองอัญมณี (A.A.P.S. Umba Mines) ในประเทศสาธารณรัฐประชาชนแทนซาเนีย
เขาเคยเป็นที่ปรึกษารัฐมนตรีว่าการกระทรวงการต่างประเทศ (ปองพล อดิเรกสาร)